wynnen dier gelijken kerweyen hebben volgen om afslach te gecrijgen
daer dat behoen sal dwelc oft hon luyden nyet en geboerde soe sal die
abt voirscr den wyn de vertich hellinghe afcortten van zijnder pechting
alsoe voire hij tsestich daghen volcomelijck oft daer boven metten
wagen soe dat behoert gedient heeft vanden welcken die wynne voirs
den abt goede certificatie brenghen sal vanden carweymeester oft wagen
yegher soe dat behoert Ende oft die wynne myn gedient hedde soe
soudemen hem corten nae advenant van zijnen dyenst Ende oick sal
de wynne jaerlijx gheven den hertoge voirscr voir die houde vijfthien
guldenhellinge Ende vanden gisten die daer op comen Voerts sal de voirs
wynne den chijns betalen jaerlex vanden goeden den voirscr hove toe
behoende Voert en sal de voirs wynne gheen recht hebben inden
wuwers metten dijken aldaer liggende noch oick in die bosschen
anders dan dat hij die met sulken beesten sal mogen weyden die
aen de spruyten oft houte egheen scade en doen Ende oft zij daer
enighe scaede in daden die soude de wyn oprichten Item sal de
wyn den voirscr hoff houden sonder enighe thiende daer aff te gheven
voirder dan de voirwynnen die gewoenlick zijn te gheven
Item de wyn sal op zijnen cost ontfaen den abt met zijnen gesynne te
waghen te voet en te peerde als die hom ovcomen en hon doen ledelik
cost en hoen peerden even hoey ende stroe leven alsoe dickwijle
als zij daer comen zeken Ende sal hij ten uutgaende zijns voirscr tmijns
de huysinge en gestichten laeten wel gehouden van wenden ende van
daeken en hij sal laeten den aart ter sluysen waert besayt op
vyer getidighe voen wel ende lofflijck Ende de brake eens geackert
en vijfthien boender storten oick ome gedaen Ende hij sal den papen
beempt wel doen ruymen en reynighen en daer toe die rholen
de voirscr lande en beempde en die waterleyen sal hij wel en lofflijck
houden op dat die wylde en de velde waten nergens over en gaen
en gheen scade en doen aen de landen beempden en weyden
Item de wyn en sal egheen syns enich opgaende houdt aff houden
sonder consent des abts voirscr mer hij sal moghen truncken die
truncbomen en de trunckwilligen die verondert zijn mogen affhouwen
Behoudelijken dat hij die poeten vanden selven truncbomen op die
voirscr guede setten sal Item is voirwairde dat de voirscr wynne
de bosschen de vivers en alle dander goede sal houden besloeten ende